ועדת הכספים, כנסת 16, פרוטוקול מספר 268, 2005-12-14 10:15

יעקב ליצמן: מתי פועלים לפי חוק ומתי לא?

בועז סופר: אנחנו לא מפלים בין חוק לחוק.

אבשלום וילן: הפרשנות לחוק נמצאת בבג"ץ.

אבשלום וילן: זה הרבה יותר מורכב.

בועז סופר: וכשבג"ץ יאמר את דברו אנחנו נפעל על-פי הנחיות בג"ץ.

אבשלום וילן: יש רוויזיה כרגע על ה-2 ורבע נקודות זיכוי.

1028: יש רוויזיה גם על התקנות.

בועז סופר: אני רוצה להימנע מהוויכוח בבית המשפט העליון, כי נפעל על פי הנחייתו.

בועז סופר: כל עוד בית המשפט העליון לא פסק אחרת, לא הוציא צו ביניים, נפעל על פי חוק, נמשיך לפעול על פי החוק הקיים.

בועז סופר: אחרי המון לבטים ואחרי המון לחצים מכל קצות הקשת - גם חקלאים וגם עוסקים אחרים שאומרים: "לוחץ לנו, כואב לנו", "תמחלו" על העבר.

בועז סופר: אני הסברתי שהצענו למחול על מחצית מהעבר.

יעקב ליצמן: מה זה מחצית העבר?

בועז סופר: זה לא משנה, אני כבר ירדתי לקרקעית, אני מוכן ללכת על כל העבר – לקבוע שמינואר 2006 יינתנו 2.25 נקודות זיכוי לעובד זר, ואנחנו נאפשר קיזוז של השנים - -

רוני בריזון: 2006 זה העבר?

בועז סופר: מכיוון שהשנה הסתיימה למעשה, מינואר 2006- -

יעקב ליצמן: אני רוצה שתגיד את הפשרה שאתם דחיתם.

יעקב ליצמן: לאיזו הסכמה הגעתם כאן עם החקלאים.

יעקב ליצמן: חיכיתי לתשובה ממס הכנסה וקיבלתי תשובה שלילית.

קריאה: אין הסכמה עם כל החקלאים.

יעקב ליצמן: אני הסכמתי.

יעקב ליצמן: אני מבין שנכנסתי כאן לבוץ.

בועז סופר: בשבוע שעבר הייתה פגישה לא פורמלית של חברי הוועדה; הרב ליצמן הציע שנעלה את זה ל-10% מ-2006 וניתן 2.25 נקודות זיכוי לעובד זר, כולל את מלוא העבר.

בועז סופר: אנחנו עומדים על דעתנו - -

אבשלום וילן: במחצית 2006.

1028: זאת היתה הצעה שלי.

יעקב ליצמן: אמרתי תוך חצי שנה.

בועז סופר: אחר כך כבר היה סיכום.

1028: אני הצעתי הפשרה הזאת.

1028: ביקשתי להביא להצבעה את הפשרה של 8%.

יעקב ליצמן: לא 8%, אני אמרתי 10%.

יעקב ליצמן: אני הגעתי להבנה - -

1028: אחרי הישיבה.

בועז סופר: בסופה של הישיבה החקלאים הציעו את מה שאני אומר.

1028: אולי אתה טועה.

1028: אני ישבתי פה לידך והצעתי הצעה.

1028: לא הבנתי את זה.

1028: יש פרוטוקול.

1028: אולי קשה לך להגיד שזאת ההצעה שלי.

1028: יש לך בעיה עם זה, תגיד לי.

יעקב ליצמן: בשבוע שעבר קראתי לכל הגורמים לפי בקשתם, והצעתי X.

יעקב ליצמן: משרד האוצר, מס הכנסה, לא רצו לבוא.

יעקב ליצמן: היו בעיות שלחצו על החקלאים, ואני אמרתי: אני אנסה להגיע לסיכום.

יעקב ליצמן: זאת הסיבה שעשיתי ישיבה לא פורמלית.

יעקב ליצמן: בדיון הלא פורמלי בשבוע שעבר הגעתי להצעת פשרה שקיבלתי תשובה בכתב מחקלאים – מה זה משנה מי – תשובה חיובית.

יעקב ליצמן: איתן רוב הודיע שהוא לא מוכן, רק מה שהוסכם בלשכת שר האוצר לפני חצי שנה.

אבשלום וילן: הקודם או הנוכחי?

יעקב ליצמן: אני כבר מתבלבל כי אני כבר לא יודע מי שר האוצר הקודם ומי שר התמ"ת.

נסים דהן: לפני חצי שנה זה יכול להיות רק הקודם.

יעקב ליצמן: זה ברור שזה היה בתקופת ביבי.

יעקב ליצמן: אחרי מה שהוסכם אז, וניסיתי לסכם כאן, הודיע איתן רוב שהוא לא מוכן לקבל.

יעקב ליצמן: בועז הודיע שהוא צריך לבדוק, הוא בדק באוצר, קיבלתי מהממונה עליו תשובה שלילית.

יעקב ליצמן: עד כאן נכון?

1028: לא.

1028: זה לא נכון.

יעקב ליצמן: זה מה שהיה.

יעקב ליצמן: עכשיו יש עוד דבר – אני מגיע להצעה שלך, בנלולו.

יעקב ליצמן: אתה ניסיתי להשאיר 8%.

יעקב ליצמן: ההצעה שלי אומרת 10%.

יעקב ליצמן: אז תגיד מה ההצעה שלך.

1028: לא נכון.

1028: אני העליתי ההצעה פעם שעברה, חיכינו 24 לתשובה.

1028: הסכמנו להעלות ל-10% ל-2006, וכמובן רטרואקטיבית 2003-2006 ביטול נקודות הזיכוי מבוטל.

1028: ביקשנו שיביא לאישור המליאה.

1028: הוא אמר: אני אחזור תוך 24 שעות.

1028: למחרת הרים אליי בועז טלפון, ואמר שהאוצר לא מסכים, אלא בתנאי שאם תיתנו גם ל-2007 12% נסכים.

1028: אמרתי: לא.

1028: בינתיים, מחתימים את החקלאים ואומרים להם לשלם את החוב, ואם תהיה החלטה אחרת, אומרים להם שיחזירו להם את הכספים.

1028: זה מה שקורה היום בשטח.

יחיאל חזן: מכיר מישהו שמחזיר משהו?

יעקב ליצמן: עזה.

יחיאל חזן: המדינה מחזירה.

1028: שוחחתי עם כל הנציגויות של כל החקלאים, כולל הבכיינים, אלה שמעקלים להם, וגם עם ענף הבניין.

יעקב ליצמן: זה לא מסתדר עם המכתב שקיבלתי.

1028: תראה לנו את המכתב.

1028: שים על השולחן.

יעקב ליצמן: אני מוכן.

יעקב ליצמן: זה יעזור?

1028: אתה אומר שהם מסכימים על 12% ל-2007.

יעקב ליצמן: ההצעה שלי לא הייתה 12% בכלל.

יעקב ליצמן: אמרתי על כל הנושא – 10% ועל 2.25% יהיה דיון.

יעקב ליצמן: ההצעה שלי: עד אחרי הבחירות.

יעקב ליצמן: קיבלו את הצעתי בכתב, האוצר הודיע שלא.

יעקב ליצמן: אני מבקש כי אני לא חושב שצריך לעשות צעדי אכיפה של השמות- -

נסים דהן: למה רק עד אחרי הבחירות?

נסים דהן: עד שתתכנס הישיבה הבאה.

יעקב ליצמן: יש הבדל.

יעקב ליצמן: אמרתי חצי שנה.

יעקב ליצמן: ההצעה שלי אמרה חצי שנה עד יולי.

יעקב ליצמן: הדגשתי חצי שנה.

בועז סופר: הצעתו של הרב ליצמן נשמעה מפתה בהתחלה, כי היא נותנת פסק זמן.

בועז סופר: אבל נושא נקודות זיכוי משדר חוסר אמינות - -

יעקב ליצמן: זה חוסר אמינות אם אתה דוחה את זה יותר מחצי שנה.

בועז סופר: זה משדר חוסר אמינות אם נותנים משהו לחצי שנה, ואז מחליטים לבטל אותו.

בועז סופר: אם נותנים נקודות זיכוי, נותנים נקודות זיכוי.

בועז סופר: לא זמני וכלום.

נסים דהן: האמת היא שנקודות זיכוי זה חלק ממס הכנסה, וזה שנתי לא חודשי.

יעקב ליצמן: אז עוד יותר טוב, כי בדצמבר הוא יצטרך אישור על כל שנה.

בועז סופר: אנחנו רוצים לעשות את הדברים בצורה גלויה.

בועז סופר: אנחנו בעצם אומרים, ניצור מצב שבו עובד זר דומה מבחינת סף המס לתושב ישראלי.

בועז סופר: המדיניות הממשלתי, שאפשר לחלוק עליה, אומרת לייקר העסקת עובדים זרים.

בועז סופר: ההצעה שמועלית פה על השולחן להעלות ל-10% ול-12% היא סבירה, זה פותר את בעיות העבר כי אנחנו בסיטואציה שאנחנו מוכנים ללכת לזה.

בועז סופר: אנחנו לא נחייב בגין העבר, ואנחנו מעלים בצורה מתונה- -

אורי וכטל: סליחה, זה לא עובדים זרים.

אורי וכטל: זה מומחים זרים.

בועז סופר: לכן כמדומני נצליח להגיע למשהו סביר, לא מדהים.

בועז סופר: אף אחד לא יהיה מרוצה מהפשרה.

בועז סופר: מצד אחד נוכל לפתור את העבר, ומצד שני נוכל להסתכל לעתיד.

יעקב ליצמן: מה ההצעה האחרונה שלך?

יעקב ליצמן: אין לנו זמן יותר למשא ומתן.

בועז סופר: אני אמרתי אותה: בינואר 2006 זה עולה ל-10%, בינואר 2007 זה עולה ל-12%.

בועז סופר: בזה אנחנו מסיימים.

בועז סופר: החל מינואר 2007 יינתנו בניכויים – קרי, בשוטף – 2.25 נקודות זיכוי לכל עובד זר, ועל שנים 2003-2005 – כי 2005 היא כבר רטרואקטיבית – יינתנו 2.25 בגין כל שנה.

בועז סופר: קרי, אני מוחל בעצם על כל העבר, אנחנו נקבע קריטריונים איך אפשר לקזז.

בועז סופר: נדמה לי שאף אחד לא יוצא מרוצה, וזה בסדר.

יעקב ליצמן: שוב: כל אחורה מחוק, 2.25%, מעכשיו 10% ו-12% בלי נקודות זיכוי.

בועז סופר: עם נקודות זיכוי.

יעקב ליצמן: אני חייב להגיד לכם את האמת, אני לא אומר קבלו או לא, אבל בסדר.

יעקב ליצמן: אני אשמע אתכם גם כן.

יעקב ליצמן: מותר לחלוק עליי, אני לא אפיפיור.

יעקב ליצמן: במקום להסתבך- -

דניאל אברהם: הוא לא מסתבך, הוא לא עושה לנו טובה.

דניאל אברהם: הוא נותן לנו דבר - -

אבשלום וילן: ההצעה עכשיו היא התקדמות גדולה לעומת מה שהיה לפני שבוע.

אבשלום וילן: כי אפשר היה לגמור עם הצעת בנלולו וליצמן שאני תמכתי בה, יש ויכוח אחד, שניגע בו תכף.

אבשלום וילן: אתה צודק ברמה העקרונית, אחורה קשה ללכת.

אבשלום וילן: 2 ורבע נקודות זיכוי, שנמצאת כבר למעלה מ- 3 שנים ברוויזיה על ההצעה שלכם בחוק ההסדרים היא לא מקרית, זה בוויכוח משפטי, לכם יש פרשנות.

אבשלום וילן: ישראל חתומה על אמנה בינלאומית שאסור לה לגבות את זה.

אבשלום וילן: זה לקחת כספים מהתאילנדים ואחרים, וזה מנוגד לאושיות החוק הבינלאומי, ושאף אחד לא יהיה גיבור גדול.

אבשלום וילן: אני לא מתכוון ללכת להאג, ואותי גם לא יתבעו בניו יורק ובלונדון.

אבשלום וילן: לא יתבעו רק את בועז סופר, אלא את כל חברי ועדת הכספים, מי שיאשר את ה-2.25 נקודות זיכוי.

יעקב ליצמן: דה-הרטוך אישר את זה?

אבשלום וילן: אני כחבר ועדת הכספים לא מתכוון להיות מוזמן להאג על רקע של הפרת הסכמה בינלאומית שמדינת ישראל חתומה עליה.

אבשלום וילן: זה לא בעיה של החקלאים.

אבשלום וילן: פוגעים בעובדים הזרים.

אבשלום וילן: לכן האוצר צודק – נרד מזה.

אבשלום וילן: זה בוויכוח.

אבשלום וילן: אני מכיר את הפרשנויות שלהם.

אבשלום וילן: ההסכמה שהתגבשה היא שעל השנה 10 אחוז כן, והם דורשים מינואר 2007 12%.

אבשלום וילן: זאת דרישה לגיטימית של מס הכנסה, אבל אנחנו אנשים פוליטיים, ואני לא יודע מה ההיגיון בהצעת היושב ראש.

אבשלום וילן: ביולי, כשיוגש התקציב יהיו דיונים.

אבשלום וילן: אני לא יודע מי יהיה בממשלה, מי יהיה באופוזיציה, מי ימרוד, מי ימשול.

אבשלום וילן: תבואו אז לוועדה.

נסים דהן: תשאיר עכשיו 8% עד אחרי הבחירות.

אבשלום וילן: היינו לארג'ים, נתנו 10%.

אבשלום וילן: זה לא ילך

איוב קרא: מה לא ילך?

איוב קרא: אתה צריך לדאוג לאוצר?

איוב קרא: אם היית בקואליציה, הייתי מבין.

אבשלום וילן: זאת הצעה סופר הוגנת, אפשר לגמור עם זה עם 10%.

נסים דהן: 8, למה 10?

אבשלום וילן: זה לא ילך.

אבשלום וילן: קודם לא קיבלו כי זה פיצוץ.

אבשלום וילן: לעשות לך את החשבון?

אבשלום וילן: אני מוכן לקבל 130 ולשלם ב- 24.

נסים דהן: - - -

אבשלום וילן: אני כבר למדתי בחיים דבר אחד: מי שרוצה הכול, מקבל כאב בטן.

אבשלום וילן: אני לא רוצה חוקן.

דניאל אברהם: תבטלו את המס הזה.

דניאל אברהם: על מה המס הזה?

אבשלום וילן: לא צודק, לא הוגן, אבל יש בחוק ההסדרים.

נסים דהן: 8 עד אחרי הבחירות.

נסים דהן: עד אז אלוהים גדול.

1028: לא.

1028: אני לא מחכה עד אחרי הבחירות.

1028: אני מציע 10% עד 2006.

1028: ב-2006 מה שיחליטו בתקציב, אם יעלו ל-12 – שיבושם להם.

1028: אולי נוריד לאפס, גם זה יכול להיות.

1028: אני מבקש לשנת 2006 10%, ואני מבקש, אדוני היושב ראש, להחזיר ולקזז לכל מי שכבר לקחו לו את הכספים.

איוב קרא: אני חושב שאנחנו חוטאים למטרה.

איוב קרא: החקלאים והחקלאות היו תקופה ארוכה במצב קשה ביותר בתור מגזר יצרני, על הפנים, הפסידו כספים, נקרעו לחתיכות בגלל המצב הביטחוני.

איוב קרא: יש היום מצב חדש.

איוב קרא: בקופת המדינה יש מיליארד עודף, המיסוי שנכנס לקופת המדינה לא הוערך נכון, חשבו שלא יהיה כסף והיום יש כסף.

איוב קרא: למה לא לאפשר לחקלאים לחזור לעצמם?

איוב קרא: למה לא לאפשר למגזר הזה, שהוא כל כך מיוחד, לחזור למה שהיה לפני האינתיפאדה.

איוב קרא: אנחנו חוטאים למטרה כשאנחנו קובעים עכשיו כללים חדשים לפני הבחירות.

איוב קרא: תנו לדברים להתנהל כמו שהם עד אחרי הבחירות, ואז יישקל כל העניין מחדש.

איוב קרא: זה מה שנכון לעשות במצב הנוכחי.

אבשלום וילן: אתה הובלת הפשרה עם ביבי, מ- 20 הורדת ל- - - טמיר, בשם יושב ראש הוועדה הקודמת ניהל משא ומתן של 3 שנים.

אבשלום וילן: זה הסוף של כל המהלכים עכשיו.

אבשלום וילן: אם אתם מציעים לחזור לנקודת ההתחלה, אחרי שלוש שנים של משא ומתן, זה שבירת הכלים.

אבשלום וילן: מה שדני הציע זה המשוקלל של כל הסיפור, וזה שווה גם לחקלאים 120 אלף שקל.

איוב קרא: עד אחרי הבחירות אפשר לסבול את זה.

גלעד ארדן: אני מוותר על רשות הדיבור, אבל כל מה שאומרים לטובת החקלאים, אני מסכים.

יחיאל חזן: אדוני היושב ראש, אני מרגיש מתוסכל בדיון הזה, כי מה שנאמר כאן נאמר מספר פעמים, ובדיון הקודם הבהרנו חזור והבהר.

יחיאל חזן: אם הממשלה לא מסוגלת להגיע להסכמות, או האוצר לא מסוגל, אנחנו סוברנים כחברי הכנסת להרים את היד ולהצביע ולקבל החלטה.

יעקב ליצמן: האוצר סוברני למשוך.

יחיאל חזן: כמה זמן הוא ימשוך, עד שתבוא ממשלה ותאשר?

יחיאל חזן: אנחנו לא בובות של האוצר.

אבשלום וילן: זה לא חוק, זה תקנה.

אבשלום וילן: היום בלי תקנה הם עושים עיקולים ומטילים שומות על דברים שאנחנו מתנגדים להם.

אבשלום וילן: מכיוון שזה ויכוח משפטי, יש להם סמכות משפטית.

אבשלום וילן: לכן זה לא המצב של חוק בעד ונגד.

יחיאל חזן: אז בואו נקבל את הפשרה.

יעקב ליצמן: עוד מעט נדון בינינו.

דניאל אברהם: אני מזכיר איגוד מגדלי הפרחים וחבר באיגוד לשכות המסחר.

דניאל אברהם: נראה לי שבועז מטעה את חברי הכנסת בגדול; נקודות זיכוי זה של העובד , לא של המעסיק.

דניאל אברהם: לא יעלה על הדעת שהמעסיק ישלם את הקנס הזה.

דניאל אברהם: על מה שהוא אומר משלמים נטו, ויש חקלאים שלא משלמים נטו.

דניאל אברהם: הם משלמים את הברוטו, ומה שיוצא נטו זה מה שהם משלמים.

דניאל אברהם: החקלאי לא נהנה מה-2 ורבע נקודות זיכוי, אז למה אני צריך לשלם את הקנס?

דניאל אברהם: תבטל את נקודות הזיכוי, ואני אשלם מה שמגיע לעובד הזר.

דניאל אברהם: הבעיה של בועז היא שהוא לא יכול לבטל את נקודות הזיכוי, כי העובד הזר יתבע והוא מחויב לאמנה הבינלאומית שהוא חתום עליה.

דניאל אברהם: לכן הוא מטעה.

דניאל אברהם: יחד עם זאת, בישיבה קודמת אמר שהוא לא מפריד בין החקלאות והבניין, והוא אכן מפריד.

דניאל אברהם: בהסכם עם הבניין – אנחנו מעלים עכשיו רק לחקלאות – את הבניין קרעו מזמן.

דניאל אברהם: ההסכם עם הבניין הוא שנוריד לכם בהתאם להעלאת המס.

דניאל אברהם: אנחנו דנים רק בחקלאות.

דניאל אברהם: זה ההסכם שלך, לא שלי.

בועז סופר: אני יודע, אבל - -

דניאל אברהם: מה שאתה עושה הוא חמור מאוד.

דניאל אברהם: לדעתי, אין קשר בין מס המעסיק לבין נקודות הזיכוי.

דניאל אברהם: זה של העובד, זה של המעסיק.

1028: מה זה משנה ענף הבניין?

1028: הלא גובים ממך את הדבר הזה.

1028: אתה רוצה להוריד את זה לאפס, נכון?

דניאל אברהם: אפשר לבטל גם להם.

דניאל אברהם: אפס – זה מה שאני אומר.

חנניה אזולאי: אני ממושב בארותיים.

חנניה אזולאי: מאז שאני חוזר את עצמי, בחקלאות לא היה לנו כאלה גזירות בחיים.

חנניה אזולאי: אתם רוצים להוריד אותנו כדי שנעזוב את האדמות.

יעקב ליצמן: אני רוצה תשובה לפרוטוקול.

יעקב ליצמן: איזה הצעה אתם מקבלים מכל הפשרות האלה?

חנניה אזולאי: כל הזמן עזרו לחקלאים.

חנניה אזולאי: היום לא רק - -

יעקב ליצמן: את זה אני לא מבין.

חנניה אזולאי: היום אתם רוצים להעלות את המס לחקלאים.

חנניה אזולאי: אתם יודעים שאנחנו בקרקעית.

חנניה אזולאי: אני מבקש - -

יעקב ליצמן: לא להוריד ולא להעלות.

חנניה אזולאי: גזרתם מה שגזרתם, גם ככה אנחנו בצרות.

חנניה אזולאי: לא להעלות, תשאירו לשנה הבאה.

חנניה אזולאי: תחכו עוד חודשיים.

יעקב ליצמן: תודה רבה.

יעקב ליצמן: אני מבקש מכולם לעזוב את החדר, חוץ מחברי הכנסת ומס ההכנסה.

חנניה אזולאי: על מה פשרה?

חנניה אזולאי: מה נשאר?

חנניה אזולאי: לקחו את הכל?

חנניה אזולאי: אתה רוצה שנלך בלי נעליים?

יעקב ליצמן: אין לי בעיה, מבחינתי יכול להישאר ככה.

חנניה אזולאי: ביקשתי להשאיר את זה, באמת די מה שאתם עושים לנו.

גלעד ארדן: עדיף לך להשאיר את זה ככה?

חנניה אזולאי: כן.

חנניה אזולאי: הרגתם אותנו.

חנניה אזולאי: מלפפון, עגבניה – שקל.

חנניה אזולאי: מים העליתם לנו, אין לנו כסף.

חנניה אזולאי: גם את זה אתם צריכים להוסיף לנו?

חנניה אזולאי: לא רוצה, שישאירו ככה.

חנניה אזולאי: מספיק

יעקב ליצמן: הדיונים האלה שאני מקיים, לא פורמלי, כן פורמלי, זה לפי בקשת החקלאים, לא לפי בקשת האוצר.

יעקב ליצמן: שיהיה ברור – תן לי להגיד עובדות, עם עובדות אפשר להתווכח.

יעקב ליצמן: רציתי שיבואו מס הכנסה לדיון גם בדיון פורמלי.

יעקב ליצמן: יעיד על זה חבר הכנסת וילן.

יעקב ליצמן: עכשיו לחקלאים כואב הנושא – לכן אמרתי שאולי נתייעץ בלי מס הכנסה.

יעקב ליצמן: זה הורג את החקלאים; השומות הורגות אותם.

יעקב ליצמן: הוא יגיד לך 20 פעם שזה לא ענישה, אני אומר שזה כן ענישה.

1028: - - -

יעקב ליצמן: דני, כולנו רוצים לטובת העניין, ואין הבדל בינינו.

יעקב ליצמן: היות שאין לי כלום עם אף אחד, דיברתי בניגוד לכולם – חברי הכנסת והחקלאים – ואמרתי: תגידו את האמת, מה אתם רוצים?

יעקב ליצמן: אני רוצה לדעת מה החקלאים רוצים.

יעקב ליצמן: ברור שרוצים, זה מפחד, זה לא מפחד, הם רוצים להגיע להסכם ולהעביר את השומות.

יעקב ליצמן: שלא יגיד אף אחד שום דבר אחר.

יעקב ליצמן: אם אני אומר דבר אחד לא נכון, ששניהם יגידו לי שאני שלא צודק.

אבשלום וילן: הוא צודק בכל מילה.

יעקב ליצמן: חד משמעית, אני לא צריך את זה, לא ביקשנו ממני, לא איתן, לא הוא.

יעקב ליצמן: לכן זה לא עניין שהבטחתי לקואליציה, הבטחתי לשר.

יעקב ליצמן: הם התחילו עם השומות, והם להשתולל.

יעקב ליצמן: עכשיו הם בוכים.

יעקב ליצמן: כמובן שמס הכנסה חזק, הוא גיבור, יכול להביא דברים, מנסה להביא דברים.

יעקב ליצמן: אפשר להוריד אותם קצת, לא הכול.

יעקב ליצמן: לכן השיקול אצלכם, אפילו לא רוצה להתערב.

יעקב ליצמן: תחליטו מה אתם רוצים – רוצים להגיע לפשרה, בסדר; לא רוצים להגיע – לא רוצה להשתגע כל פעם בישיבות חדשות שיבואו לבכות לי.

יעקב ליצמן: אני רוצה לגמור היום.

יעקב ליצמן: אם אומרים, פשרה, ניכנס בכוח, לא נסתכל על אף אחד – כן פופולרי, לא פופולרי.

יעקב ליצמן: אישית ידוע לי מהם, אפשר לדבר בשקט – כל אחד יגיד בשקט, תעשה טובה, תוריד - -

נסים דהן: אבל השומות זה עז.

נסים דהן: האוצר ישתמש בשומות ככלי ענישה, ואם אתה תיתן להם גיבוי מחר הם יעשו את זה לקבלנים, לישיבות, לתעשייה אווירית.

נסים דהן: זאת שיטה.

נסים דהן: הם ישלחו להם שומות, והם יישבו פה כדי להתווכח על גובה המס.

נסים דהן: זה עז שהכניסו.

נסים דהן: צריכים לחוקק חוק שמבטל השומות רטרואקטיבית.

נסים דהן: זה לא חוקי, לא משפטי, לא מוסרי, לא צודק, עשו נגד כל ההיגיון ואנחנו נותנים להם גיבוי.

יעקב ליצמן: כמה עזים אתה יודע על כל משרד?

נסים דהן: הכניסו עזים, ואנחנו מנהלים משא ומתן.

נסים דהן: קודם צריכים לקחת אותם לבית-סוהר עד שיוציאו את העזים האלה, אחר-כך נדבר.

נסים דהן: הכניסו עזים, עכשיו מנהלים משא ומתן על העזים.

יעקב ליצמן: אתה לא צודק.

נסים דהן: שללתם שומות רק אחרי שהפעילו הלובי של ה-8%.

נסים דהן: זה נכון, הפעיל את השומות רק אחרי שהפעילו את הלובי של ה-8%.

נסים דהן: גם אני יכול לעשות את זה לכל הקבלנים, אז מה יהיה?

נסים דהן: זה צורת התנהגות של שלטון?

נסים דהן: להשתמש בכוח שנתן לכם החוק כדי לכופף אותם?

איוב קרא: בושה וחרפה.

יעקב ליצמן: אני אתן לך.

איוב קרא: שערורייה.

יעקב ליצמן: קודם כל, אתה צודק.

יעקב ליצמן: בי"ת, זה ברור שממשל יש לו כוח לעשות דברים.

יעקב ליצמן: הוא עושה את זה בכל מגזר.

יעקב ליצמן: מחר הוא עושה פשיטה על פלוני.

יעקב ליצמן: כמה עזים אחרים מכניסים שאחר כך אנחנו מכניסים?

יעקב ליצמן: זה בוודאי נכון.

יעקב ליצמן: אבל אני חייב להגיד לזכותם – זה הממשלה, זה הכוח שלהם, זה כללי המשחק.

יעקב ליצמן: אני נגד זה, חולק על זה, אמרתי בוועדה שזה ענישה – אני אמרתי, לא אתה – ולכן אל תחשוב שאתה מחדש.

יעקב ליצמן: אבל אני אומר לכם שהוא לא הולך לרדת מהשומות.

נסים דהן: הוא יפסיד בבית המשפט.

יעקב ליצמן: רוצים לסגור את הישיבה?

נסים דהן: כשייקחו את הפרוטוקול של הוועדה לבית המשפט, הוא מפסיד באותו יום.

בועז סופר: אין לי טינה נגד חברי הכנסת שצועקים עליי, אני לא יודע שזה ברמה אישית.

בועז סופר: אבל יש פה דמוניזציה שהיא אפילו לא הגונה.

בועז סופר: הישיבה הזאת התקיימה בעקבות הרבה שיחות טלפון, שהאחרונה בהם הייתה לחבר הכנסת ליצמן.

בועז סופר: אני אמרתי: אני באמת מנסה לסייע.

בועז סופר: מישהו הכריח אותי לבוא לפה?

בועז סופר: לחטוף את הצעקות ואת הצרחות שאני עובד לא על-פי חוק?

יעקב ליצמן: בא מיוזמתו, חלק גדול.

בועז סופר: הישיבה האחרונה נעשתה, ויש הסכם.

בועז סופר: כל הזמן אומרים לי שזה מאוד נחמד שיש הסכם, אבל לחקלאים קשה, ולכן לא נעמוד בהסכם.

בועז סופר: אני אמרתי: יש הסכם.

בועז סופר: כשההסכם מוסר, מוסר א' ומוסר ב'.

בועז סופר: נשאר חוק, אני חייב לפעול על פי חוק.

בועז סופר: אף אחד לא מפעיל שומה על מישהו כדי ללחוץ עליו.

בועז סופר: החוק שקובע שאין נקודות זיכוי לעובד זר.

נסים דהן: אין חוק כזה.

1028: מאיפה אתה מביא את החוק הזה?

נסים דהן: הוא לא עבר.

אבשלום וילן: זה ברוויזיה בוועדה.

אבשלום וילן: יש פרשנות.

בועז סופר: פנו בבג"ץ לבית משפט עליון.

בועז סופר: כל הנחיה של בג"ץ אנחנו נמלא.

נסים דהן: בינתיים אתה מייאש אותם.

בועז סופר: מה שאתה אומר זה חמור מאוד.

בועז סופר: אתה אומר שכדי להעביר פה דברים אני מוציא שומות כי מתחשק לי.

נסים דהן: כולנו אומרים את זה, גם ליצמן אומר את זה.

נסים דהן: זה כתוב בפרוטוקול.

בועז סופר: יש הבדל גדול בין העובדה שכבר שנתיים אנחנו מעכבים הליכי חקיקה מכיוון שחשבנו שנגיע להסכמה – כולכם יודעים להעיד על זה – לבין זה שאתה אומר לי שאתם לא מוכנים לאשר את מה שאני מבקש.

בועז סופר: זכותכם המלאה, אתם סוברנים, אין לי שום טענה נגד זה, רק אני מושך את הצעת החוק- -

יעקב ליצמן: אני לא הולך לחטוף הצבעה.

יעקב ליצמן: אם אתם אומרים לי שאתם לא רוצים הצבעה אני סוגר את הישיבה - -

קריאות: - - -

אבשלום וילן: אני ביקשתי את הדיונים האלה.

אבשלום וילן: יש פה פרשנות משפטית, אנחנו עשינו רוויזיה- -

יעקב ליצמן: אם חברי הכנסת יגידו לי שהם רוצים הצבעה ויגיעו להסכם, בהחלט יש הצבעה.

יעקב ליצמן: אם חברי הכנסת יגידו שאי-אפשר להסתדר ולא רוצים, אין.

יעקב ליצמן: אני אומר את זה מיד.

אבשלום וילן: אם לא נגיע להסכמה, המלחמה תימשך.

אבשלום וילן: צודק ליצמן, אלה כללי המשחק במדינת ישראל.

אבשלום וילן: יש ויכוח משפטי שאנחנו צודקים בו; הוא חושב שלא.

אבשלום וילן: אני יודע בדיוק מה אומרים החקלאים.

אבשלום וילן: בתור מי שעוסק בזה שנים, אני מכיר את הבעיות של כולם.

אבשלום וילן: ב-2% תוספת של פשרה לחקלאים יהיה קשה.

אבשלום וילן: איוב הוריד ל-8.

אבשלום וילן: הם רוצים להוריד לאפס, אבל הוא עבד באילוצים, הוא צדק.

אבשלום וילן: ה-10 זה 24 מיליון שקל בשנה, נקודות הזיכוי זה 134 מיליון.

אבשלום וילן: אז בראייה הכוללת צריך להגיע להסדר.

אבשלום וילן: אם לא נגיע להסכם, תימשך המלחמה והחקלאים ייפגעו יותר.

יעקב ליצמן: אתה ראית את המכתב שקיבלתי מהם?

1028: אני רוצה לראות אותו.

בועז סופר: כל שבועיים לוקחים אותי עוד קדימה, מורידים אותי עוד.

רוני בריזון: ברוך הבא לתהליך רגיל של משא ומתן.

בועז סופר: הייתה סגירה, והיא הופרה.

בועז סופר: ואף אחד לא יאמר לי כאן שלא הייתה סגירה.

רוני בריזון: אתה צריך להפעיל השפעתך הטובה על האוצר, שיוותרו על ה-2%, ויש לנו הסכמה.

1028: הפשרה שתהיה מקובלת על כל החקלאים - -

יעקב ליצמן: לא "על כל", תסביר לי מי.

אבשלום וילן: חיים חדד אמר לקבל את הצעה לקבל 10% וללכת על זה.

יעקב ליצמן: הם לא יכולים להגיד לך "כן", הם רוצים שאנחנו נוכיח אותם.

1028: בועז מנסה לבוא לקראתנו.

1028: אני מבקש שתורידו את הנושא של 2007.

1028: זה לא מעניין אותנו כרגע.

1028: אני לא יודע למה רוצים לחטוף עוד משהו ב-2007.

1028: גם אם יחטפו, יבוא תקציב 2006 ויורידו.

1028: בואו נעזוב את 2007, נדבר רק על 2006.

1028: תעשה פה הצבעה, הם ימשיכו בעיקולים שלהם, אני הראשון שאלך להפגין עם החקלאים.

1028: אני מבקש שכרגע יסכימו על 2006 10% באישור המליאה.

1028: לעזוב את 2007.

1028: אם הוא יסכים, נאשר לו כמובן את התקנות.

1028: אם לא יסכים, גם התקנות לא יאושרו כי זה ברוויזיה.

יעקב ליצמן: אתם לא מתנגדים.

איוב קרא: אני מתנגד.

איוב קרא: אני לא בעד שהנושא יוכרע עד אחרי הבחירות.

איוב קרא: אני חושב שלא נכון לעשות עכשיו.

אבשלום וילן: אני גם לא הייתי תומך בפשרות ביבי שהבאת, אבל ככה עובדים, מתפשרים.

1028: אני אומר להעלות רק ל-2006, לעזוב את 2007.

בועז סופר: אני מקבל.

בועז סופר: אבל אתם רוצים עד סוף 2006?

בועז סופר: תקציב, עניינים, בחירות, מאה אחוז.

בועז סופר: אבל גם נקודות הזיכוי הם עד סוף 2006.

1028: בסדר.

בועז סופר: אני אגיד את זה הכי ברור שאני יכול: רטרואקטיבית 2003, 2004, 2005- -

1028: גם 2006.

בועז סופר: אנחנו עוד לא ב-2006.

בועז סופר: איך אני יכול לתת רטרואקטיבית על 2006?

1028: אז איך אני יכול לאשר לך 2006?

בועז סופר: לא אמרתי שאני לא אתן, אני רק לא יכול לתת רטרואקטיבית על 2006.

אבשלום וילן: מה ב- 2006?

בועז סופר: ב- 2006 נותנים את נקודות הזיכוי, ומאריכים את מה שהיה עד סוף 2002 לעד סוף 2006.

בועז סופר: קובעים 10% ב-2006, ואחרי כן דיון.

1028: אין בעיה.

בועז סופר: תסיר את הרוויזיה על הגדרת תושב.

1028: אני מבקש קודם לאשר בפרוטוקול את מה שאתה אומר, תהיה פה הצבעה.

1028: תכתיב את מה שאמרת לפרוטוקול.

1028: אתה יודע למה אני אומר את זה.

בועז סופר: הצעת החוק מתוקנת כך ש-10% יחולו רק על שנת המס 2006.

פרידה ישראלי: החל משנת 2006.

פרידה ישראלי: על 12 אנחנו מוותרים כרגע.

פרידה ישראלי: ב-2007 יש ריק?

פרידה ישראלי: צריך להגיד משהו על 2007.

בועז סופר: ב- 2007 כאילו חוזר המצב הנוכחי – אין נקודות זיכוי של 8 אחוז.

בועז סופר: בתקציב 2007 אני רוצה לדון מחדש.

בועז סופר: ללכת ל-10 אחוז בלי שאני מקבל ה-12.

פרידה ישראלי: ב-2007 יהיה 8 אחוז?

אבשלום וילן: כדאי לכם.

אבשלום וילן: 2 ורבע נקודות זיכוי זה הרבה יותר כסף מ-8%.

בועז סופר: אם אתם רוצים הוראת שעה למרות הבחירות אנחנו סוגרים ל-2006 את שני הדברים הבאים: יינתנו נקודות הזיכוי רק בגין 2006, ורק בגין 2006 - -

1028: מה עם אחורה?

1028: אתה צריך להגיד לפרוטוקול "אחורה".

יעקב ליצמן: הוא אמר לפרוטוקול את כל מה שאתה מבקש.

בועז סופר: קורבנות הסחר בפנים?

בועז סופר: אנחנו מוכנים לפטור את קורבנות הסחר מהיטל.

נורית אלשטיין: עובדים זרים שהם קורבנות סחר לעיסוק בזנות או עבירות נלוות.

נורית אלשטיין: .

1028: הנושא של הדבר הזה זה על כל סוגי העובדים הזרים?

נורית אלשטיין: קורבנות סחר נכנס פנימה.

יעקב ליצמן: מי בעד?

בועז סופר: אנחנו מצביעים כאילו שב-2007 זה 8, כדי לוודא שהוראת שעה ולא יהיה אפס.

1028: 8 ללא נקודות זיכוי.

בועז סופר: יהיה דיון מחדש לקראת 2007.

יעקב ליצמן: אני מצביע.

יעקב ליצמן: מי בעד הצעת חוק המדיניות הכלכלית לשנת הכספים 2004 (תיקוני חקיקה) (תיקון מס' 2), התשס"ה-2004, עם כל התיקונים והסיכומים שסוכם על ידי בועז סופר?

יעקב ליצמן: הרוב בעד.

יעקב ליצמן: אושר.

1028: אני מושך את הרוויזיה.

יעקב ליצמן: גם חבר הכנסת יצחק כהן בעד.

אבשלום וילן: אני מסיר את הרוויזיה שלי בגין נקודות הזיכוי משום שההסכם עד 2006 מכסה את הבעיה.

יעקב ליצמן: תודה רבה.